**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**proiect**

Ca urmare a solicitării de emitere a acordului de mediu adresate de **Lares Richard S.R.L.,** cu sediul în județul Sălaj, comuna Hida, satul Hida, str. Sfatului, nr. 9, înregistrată la A.P.M. Sălaj cu nr. 952 din 07.02.2024, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 04.04.2024, că proiectul: ***Construire spălătorie auto,*** propus a fi amplasat în comuna Hida, satul Hida, str. Stadionului, nr. 62, județul Sălaj,

***nu se supune evaluării impactului asupra mediului***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa 2, la pct. 10, lit a)*-* proiecte de dezvoltare a unităților/zonelor industriale;

- autorităţile reprezentate în comisia de analiză tehnică nu au avut obiecţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în Graiul Sălajului, afişare si înregistrare anunţ la sediul Primăriei comunei Hida, precum si la sediul si pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

**b1) dimensiunea si concepţia întregului proiect:**

Prin proiect se dorește construire unei ***spălători auto self service*** cu două boxe.

Clădirea va fi o construcție cu regim de înălțime parter, structură metalică, închideri din panou sandwich RF, învelitoare din tablă cutată. Cele două boxe de spălare auto cu Supraf.= 2 x 26,00 m 2 =52,00 m 2 +3,00 m 2 (spațiu tehnic) = 55,00m 2

Indici de suprafață:

Steren = 13630,00 m2

Sconstruit/amplasat.spălătorie auto = 55.00 m2

Sconst. existente= 69,55 m2

Sconst.TOTAL. PROPUS = 69,55 m2 + 55,00 m2= 124,55 m2

POTexistent = 0,51 % POTpropus = 0,90 %

CUTexistent = 0,005 CUTpropus = 0,009

Parcela este adiacenta străzii Stadionului.

Se propune înconjurarea incintei cu o plantație perimetrală cu rol de protecție. După finalizarea lucrărilor de construcţie, spaţiile neconstruite şi neocupate de platforme și alei pentru circulație vor înierbate și plantate cu arbori și arbuşti.

**Alimentarea cu apă** se va face de la rețeaua locală existentă în zonă, care va putea deservi spălătoria auto.

**Canalizare menajeră**

Apele uzate rezultate în urma spălării autovehiculelor după procesul de preepurare (decantor din beton - separator de produse petroliere) sunt evacuate la canalizare menajeră existentă a localității Hida.

**Canalizare pluvială**

lndicatorii de calitate al apelor pluviale se vor încadra în limitele maxime admise de NTPA 001/2005**,** aprobat prin HG nr. 188/2002, cu modificările și completările din HG nr.352/2005.

Parcarea autovehiculelor(zona de așteptare - pentru spălare autovehicule) se va face în locuri special amenajate în incinta proprietății.

**b3) utilizarea resurselor naturale, în special a solului, a terenurilor, a apei şi a biodiversităţii**: - vor fi folosite în timpul execuției apă de la rețea și nisip/pietriș (pt. fundații). În timpul funcționări apă de la rețeaua localitații Hida.

**b4)** **cantitatea şi tipurile de deşeuri generate/gestionate:** Gestionarea deșeurilor, pe timpul execuției se va realiza conform, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor;

**b5)** **poluarea şi alte efecte negative:** - nu există posibilitatea apariției unor emisii semnificative în niciunul din factorii de mediu dacă vor fi respectate următoarele masuri:

**Măsuri generale pentru protecția factorilor de mediu:**

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate la realizarea priectului se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* se vor utiliza utilaje și vehicule performante, cu un nivel redus de zgomot și de noxe;
* deșeurile se vor colecta selectiv, se vor depozita temporar în zone special destinate și care respectă normele legale în vigoare, iar la intervale stabilite sau ori de căte ori este necesar se vor valorifica/elimina prin servicii specializate la depozitele de deșeuri corespunzătoare fiecarei clase, astfel se va evita contaminarea zonei și se vor evita;
* se va utiliza apă pentru umectarea drumurilor din interiorul șantierului în perioadele calde.

**Măsuri pentru protecția factorului de mediu aer:**

* pe timpul execuție se va urmări ca disconfortul creat în timpul săpăturii din degajarea prafului sa se reducă prin stropiri succesive cu apă a stratelor de sol excavat.

**Măsuri pentru protecția factorului de mediu sol si subsol:**

* pe perioada de execuție, antreprenorul va asigura starea optimă de funcţionare a mașinilor și utilajelor, pentru a evita scurgerile accidentale ale produselor petroliere sau a uleiurilor minerale provenite de la aceste utilaje/masini. Depozitarea deșeurilor se va face diferențiat într-un spațiu special amenajat, preluarea și transportul deșeurilor fiind asigurată de o firmă de salubrizare, pe bază de contract.
* (platformă betonată + grilaj metalic + canal tehnic din beton armat) și căile de acces vor fi realizate din materiale rezistente la circulație(platformă betonată).

**Măsuri pentru protecția factorului de mediu apă de suprafață si subterană:**

* În perioada de execuție a lucrărilor, cât și după darea în folosință a obiectivului, pânza freatică va fi ferită de poluare: alimentarea cu apă a obiectivului se realizează din reţeaua localității, iar apele uzate rezultate în urma spălării autovehiculelor după procesul de preepurare decantor - separator de produse petroliere) sunt evacuate la canalizare menajeră existentă a localității Hida.

**Măsuri pentru protecția așezărilor umane:**

* fiind situat într-o zonă cu caracter ”industrial” (la intrare în localitate), obiectivul nu produce un impact semnificativ asupra sănătății umane. Se va respecta legislația privind sănătatea populației.

**Măsuri împotriva zgomotului si vibrațiilor:**

* pentru a evita producerea poluarii fonice, toate utilajele care produc zgomot și/sau vibraţii vor fi menţinute in stare bună de funcţionare.

**Organizarea de șantier**

Lucrările provizorii necesare organizării de şantier sunt următoarele:

- banc de lucru 3,00 mp

- ţarc materiale 24,0 mp

- magazie metalica pt. materiale(scule,etc) 30,0 mp

- vestiare 20,0 mp

- baracă birou 9,0 mp

- cabină WC 1 buc

- pichet P.S.I. (stingător P6) 1 buc

- Amenajare teren - depozit materiale 60,00 mp

(platforma armatură, etc)

Utilajele şi mijloacele de transport vor fi pe şantier numai pe perioada efectivă de lucru.

În incintă se va amenaja provizoriu o magazie metalică (30mp), pentru materialele de construcție care se vor folosi la realizarea obiectivului, pe durata desfasurarii lucrarilor. Pe amplasament se vor aduce numai materialele necesare pentru un schimb de lucru (8 ore) și se vor depozita temporar, până la punerea lor în operă.

Se vor procura uneltele, sculele, dispozitivele, utilajele și mijloace necesare executarii lucrărilor. Se vor întocmi grafice de execuție a lucrărilor.   
Unele materialele de construcție cum sunt prefabricatele (panouri,,sandwich), se vor putea depozita și afară, pe platforma betonată.

Materialele de constructie care necesita protectie contra intemperiilor se vor putea depozita pe timpul executiei lucrarilor de constructie în incinta magaziei.

Se vor respecta prevederile legale în vigoare conform HG 856/2002 și Gestionarea deșeurilor, pe timpul execuției se va realiza conform, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor. Materialele care nu se pot recupera sau valorifica, ramase in urma executarii lucrarilor, se vor transporta la un depozit de deseuri autorizat sau preluate de firma de salubritate.

**b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: *-*** nu este cazul;

**b7)riscurile pentru sănătatea umană - de ex., din cauza contaminării apei sau a poluării atmosferice:** implementarea proiectului nu va avea impact negativ asupra condițiilor de viață ale locuitorilor ( schimbari asupra calitatii mediului, zgomot, scaderea calitații hranei, etc.); Disconfortul populației pe perioada de execuție a lucrărilor este temporar și va fi redus prin masurile de diminuare menționate. S-a obținut Notificarea de Asistență de Specialitate de Sănătate Publică a Conformității nr. 61 din 27.03.2024, emisă de Direcția de Sănătate Publică Sălaj

**c1)** **utilizarea actuală si aprobată a terenurilor:** conform certificatului de urbanism nr. 7 din 02.05.2023 emis de Comuna Hida Primar, terenul este situat în intravilanul localității Hida, proprietatea Comunei Hida;

**c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa și extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie, iar extinderea spațială a impactului va fi locală.

d2) natura impactului: va fi pozitivă, prin dezvoltarea reţelelor de utilităţi;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **nu intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare; punct de vedere înregistrat la APM Sălaj cu nr. 2651/03.04.2024

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate și autorizate, conform prevederilor, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor.
* Asigurarea refacerii mediului în toată zona de implementare a proiectului, ulterior finalizării lucrărilor.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**Dr. ing. Aurica GREC**

**Şef Serviciu Avize, Acorduri, Autorizații,**

ing. Gizella BALINT

**Întocmit,**

ing. Claudia SANDOR